CELEX: 32005D0001
Language: da
Date: 2004-12-27 00:00:00
Title: 2005/1/EF: Kommissionens beslutning af 27. december 2004 om godkendelse af metoder til klassificering af svinekroppe i Tjekkiet (meddelt under nummer K(2004) 5266)

4.1.2005   
            
            
               DA
            
            
               Den Europæiske Unions Tidende
            
            
               L 1/8
            
         
      KOMMISSIONENS BESLUTNING
   
   af 27. december 2004
   om godkendelse af metoder til klassificering af svinekroppe i Tjekkiet
   (meddelt under nummer K(2004) 5266)
   (Kun den tjekkiske udgave er autentisk)
   (2005/1/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               Ved artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (2).
            
         
               (2)
            
            
               Den tjekkiske regering har anmodet Kommissionen om at godkende fire metoder til klassificering af svinekroppe og har indgivet resultaterne af sine dissektionsprøver, som blev udført inden tiltrædelsen, ved at forelægge del 2 af protokollen i henhold til artikel 3 i forordning (EØF) nr. 2967/85.
            
         
               (3)
            
            
               En evaluering af denne anmodning har vist, at betingelserne for godkendelse af disse klassificeringsmetoder er opfyldt.
            
         
               (4)
            
            
               Apparater og klassificeringsmetoder må kun ændres ved en ny kommissionsbeslutning vedtaget på baggrund af de indhøstede erfaringer. Den foreliggende godkendelse kan derfor tilbagekaldes.
            
         
               (5)
            
            
               De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   Brugen af følgende metoder til klassificering af svinekroppe i henhold til forordning (EØF) nr. 3220/84 godkendes i Tjekkiet:
   
               —
            
            
               klassificeringsmetoden, der betegnes som »Zwei-Punkte-Messverfahren (ZP)«, med tilhørende beregningsmetoder, jf. del 1 i bilaget
            
         
               —
            
            
               apparatet »Fat-O-Meater (FOM)« med tilhørende beregningsmetoder, jf. del 2 i bilaget
            
         
               —
            
            
               apparatet »Hennessy Grading Probe (HGP 4)« med tilhørende beregningsmetoder, jf. del 3 i bilaget
            
         
               —
            
            
               apparatet »Ultra-FOM 300« med tilhørende beregningsmetoder, jf. del 4 i bilaget.
            
         Klassificeringsmetoden »Zwei-Punkte-Messverfahren (ZP)« må kun anvendes i slagterier, hvor der højst slagtes 200 svin om ugen.
   Hvad angår apparatet »Ultra-FOM 300«, skal det efter afslutningen af målingen være muligt på slagtekroppen at kontrollere, at apparatet har målt værdierne P2 på det sted, der er fastsat i bilagets del 4, punkt 3. Målestedet skal derfor afmærkes samtidig med, at målingen foretages.
   Artikel 2
   Der tillades ingen ændringer af apparaterne eller beregningsmetoderne.
   Artikel 3
   Denne beslutning er rettet til Den Tjekkiske Republik.
   
      Udfærdiget i Bruxelles, den 27. december 2004.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43).
   
      BILAG
      Metoder til klassificering af svinekroppe i Tjekkiet
      DEL 1
      Zwei-Punkte-Messverfahren (ZP)
      
                  1.
               
               
                  Svinekroppe klassificeres efter metoden »Zwei-Punkte-Messverfahren (ZP)«.
               
            
                  2.
               
               
                  Svinekroppens indhold af magert kød beregnes efter følgende formel:
                  
                     
                  hvor:
                  ý= det beregnede indhold af magert kød i svinekroppen i procent
                  S (ZP)= spæklagets tykkelse (inklusive svær) i mm målt med en skydelære på det sted, hvor lændemusklen (gluteus medius) er mest konveks
                  M (ZP)= musklens tykkelse i mm målt med en skydelære på det sted, hvor afstanden mellem den forreste del af lændemusklen og rygmarvskanalens dorsale kant er kortest.
                  Formlen gælder for kroppe på mellem 60 og 120 kg.
               
            DEL 2
      Fat-O-Meater (FOM)
      
                  1.
               
               
                  Svinekroppe klassificeres ved hjælp af apparatet »Fat-O-Meater (FOM)«.
               
            
                  2.
               
               
                  Apparatet er forsynet med en sonde med en diameter på 6 mm, som er udstyret med en fotodiode af typen Siemens SFH 950/960 og har et arbejdsområde på mellem 3 og 103 mm. Måleværdierne udtrykkes i beregnet indhold af magert kød ved hjælp af en datamat.
               
            
                  3.
               
               
                  Svinekroppens indhold af magert kød beregnes efter følgende formel:
                  
                     
                  hvor:
                  ý= det beregnede indhold af magert kød i svinekroppen i procent
                  S (FOM)= spæklagets tykkelse (inklusive svær) i mm, målt 6,5 cm fra svinekroppens midterlinje mellem andet- og tredjebageste ribben
                  M (FOM)= musklens tykkelse i mm, målt på samme tid og samme sted som S (FOM).
                  Formlen gælder for kroppe på mellem 60 og 120 kg.
               
            DEL 3
      Hennessy Grading Probe (HGP 4)
      
                  1.
               
               
                  Svinekroppe klassificeres ved hjælp af apparatet »Hennessy Grading Probe (HGP 4)«.
               
            
                  2.
               
               
                  Apparatet er forsynet med en sonde med en diameter på 5,95 mm (og på 6,3 mm på den kniv, der er anbragt på enden af sonden), som er udstyret med en fotodiode (Siemens LED af typen LYU 260-EO) og fotodetektor af typen 58 MR og har et arbejdsområde på mellem 0 og 120 mm. Måleværdierne udtrykkes i beregnet indhold af magert kød ved hjælp af HGP 4 selv eller en datamat, der er forbundet med apparatet.
               
            
                  3.
               
               
                  Svinekroppens indhold af magert kød beregnes efter følgende formel:
                  
                     
                  hvor
                  ý= det beregnede indhold af magert kød i svinekroppen i procent
                  S (HGP)= spæklagets tykkelse (inklusive svær) i mm, målt 7,5 cm fra svinekroppens midterlinje mellem andet- og tredjebageste ribben
                  M (HGP)= musklens tykkelse i mm, målt på samme tid og samme sted som S (HGP).
                  Formlen gælder for kroppe på mellem 60 og 120 kg.
               
            DEL 4
      Ultra-FOM 300
      
                  1.
               
               
                  Svinekroppe klassificeres ved hjælp af apparatet »Ultra-FOM 300«.
               
            
                  2.
               
               
                  Apparatet er forsynet med en ultralydssonde på 3,5 MHz. Ultralydssignalet digitaliseres, lagres og bearbejdes af en mikroprocessor.
                  Målereværdierne omsættes til beregnet indhold af magert kød ved hjælp af Ultra-FOM-apparatet selv.
               
            
                  3.
               
               
                  Svinekroppens indhold af magert kød beregnes efter følgende formel:
                  
                     
                  hvor:
                  ý= det beregnede indhold af magert kød i svinekroppen i procent
                  S (UFOM)= spæklagets tykkelse (inklusive svær) i mm, målt 7 cm fra svinekroppens midterlinje mellem andet- og tredjebageste ribben (såkaldt »P2-måling«)
                  M (UFOM)= musklens tykkelse i mm, målt på samme tid og samme sted som S (UFOM).
                  Formlen gælder for kroppe på mellem 60 og 120 kg.